Rikunarita-ORG/Wikinium huggingface dataset:
# วัสดุศาสตร์

เซรามิกแบริง
**วัสดุศาสตร์** (อังกฤษ: *materials science*) เป็นศาสตร์ที่ศึกษาคุณสมบัติต่าง ๆ ของวัสดุและกระบวนการที่เกี่ยวข้อง ซึ่งอาศัยความรู้จากหลายสาขาวิชา เช่น ฟิสิกส์ เคมี ชีววิทยา และธรณีวิทยา โดยมุ่งความสนใจไปที่คุณสมบัติต่าง ๆ ของวัสดุในสภาวะที่เป็นของแข็งอันได้แก่ โครงสร้าง ระดับอะตอมหรือโมเลกุลของวัสดุ คุณสมบัติทางอิเล็กทรอนิกส์ การนำความร้อน คุณสมบัติทางเคมี คุณสมบัติทางแม่เหล็กไฟฟ้า คุณสมบัติที่ยอมให้แสงผ่าน หรือการผสมผสานกันของบางคุณสมบัติตามที่กล่าวมานี้ คุณสมบัติของวัสดุที่สังเกตง่ายและชัดเจนจะแสดงออกมาในรูปของคุณสมบัติทางเคมีและฟิสิกส์ ส่วนความแตกต่างในระดับโครงสร้างโมเลกุลและอะตอมจะต้องใช้เครื่องมือทางวิทยาศาสตร์ที่ซับซ้อนในการตรวจสอบ สำหรับการประเมินสมรรถนะของวัสดุจะเป็นพื้นฐานของงานวิศวกรรมที่จะนำวัสดุนั้น ๆ ไปใช้งาน ส่วนวิชาว่าด้วยวัสดุศาสตร์จะเกี่ยวข้องกับกระบวนการความรู้ทางเทคโนโลยีของวัสดุสี่ส่วนซึ่งแต่ละส่วนจะเกี่ยวข้องเชื่อมโยงซึ่งกันและกันเป็นรูปสี่มุมสี่ด้าน (Tetrahedron) การนำวิชาการทางด้านวัสดุศาสตร์ไปใช้งานทางด้านวิศวกรรมอย่างกว้างขวางทำให้เกิดนิยามของวิชาการสาขานี้ใหม่เป็น"วัสดุศาสตร์และวิศวกรรม" วัสดุที่คิดค้นและประดิษฐ์ขึ้นใหม่ทำให้เกิดผลิตภัญฑ์ใหม่หรือไม่ก็เกิดอุตสาหกรรมใหม่ อุตสาหกรรมเหล่านี้จำเป็นต้องมีนักวิทยาศาสตร์หรือวิศวกรสาขาวัสดุศาสตร์คอยดูแลแก้ไขปัญหาและวิจัยวัสดุใหม่ ๆ อย่างต่อเนื่อง ในอุตสาหกรรมนักวัสดุศาสตร์จะมีบทบาทในส่วนของ การออกแบบวัสดุ (materials design) การประเมินค่าใช้จ่ายในการผลิตวัสดุนั้น ๆ ดูแลกระบวนการทางเทคนิคซึ่งประกอบด้วย การหล่อ, การม้วน, การเชื่อม, การใส่ประจุ, การเลี้ยงผลึก, การรอกฟิล์ม (thin-film deposition) , การเป่าแก้ว เป็นต้น และเทคนิคการวิเคราะห์โดยใช้กล้องจุลทรรศน์อิเล็กตรอน, การเอกซเรย์ เป็นต้น

## ประเภทของวัสดุ

วัสดุศาสตร์สามารถแบ่งออกได้เป็นสาขาวิชาตามประเภทของวัสดุได้ดังนี้:

* โลหะ
* วัสดุผสม
* สารกึ่งตัวนำ
* เซรามิก
* พอลิเมอร์
* วัสดุชีวภาพ
* วัสดุเชิงก้าวหน้า
* วัสดุฉลาด

## สาขาย่อยของวัสดุศาสตร์

* นาโนเทคโนโลยี --- วิทยาการที่ว่าด้วยการศึกษาและการสังเคราะห์วัสดุในระดับอะตอมหรือโมเลกุล (วัสดุนาโน) ซึ่งมีขนาดเล็กมากโดยจะวัดขนาดของโครงสร้างอะตอมและโมเลกุลเป็นนาโนเมตร (1 นาโนเมตร = 0.0000000001 เมตร) ดูรายละเอียดเพิ่มเติมที่ *(หน่วยเอสไอ)*
* ผลิกศาสตร์ --- การศึกษาคุณสมบัติทางฟิสิกส์ของผลึกซึ่งประกอบด้วย
	+ ความผิดปกติของผลึก, เช่นความผิดปกติของเม็ดผลึกทำให้คุณสมบัติทางฟิสิกส์เปลี่ยนแปลงไป
	+ ดิฟแฟรคชั่น เทคนิค เช่น เอกซเรย์ คริสตัลโลกราฟฟี, ซึ่งใช้สำหรับ ส่วน พิสูจน์เอกลักษณ์
* โลหะวิทยา --- การศึกษาเกี่ยวกับโลหะ
* เซรามิก, สามารถแบ่งออกได้เป็น 2 ส่วน ดังนี้
	+ เซรมิกอิเลคโทนิค เช่น เซมิคอนดักเตอร์ และ
	+ เซรมิกโครงสร้าง เช่น RCC, โพลี่คริสตัลลีน ซิลิคอนคาร์ไบด์ และ เซรามิกส์ที่ทนต่อการเปลี่ยนสภาพ
* วัสดุชีวภาพ --- วัสดุที่สามารถใช้ในร่างกายมนุษย์ได้
* ไทรโบโลยี --- การศึกษาหน้าสัมผัสของวัสดุที่เกี่ยวกับความเสียดทานและปัจจัยอื่น ๆ
* รีโอโรจี วิชาว่าด้วยการไหลของวัสดุ เช่น fluid dynamics, Continuum mechanics และ granular material

## ดูเพิ่ม

* วิศวกรรมวัสดุ - ศึกษาเกี่ยวกับการออกแบบวัสดุ เพื่อการใช้งานในอุตสาหกรรม

## อ้างอิง

* Ashby, Michael; Hugh Shercliff and David Cebon (2007). Materials: engineering, science, processing and design (1st ed.). Butterworth-Heinemann. ISBN 978-0-7506-8391-3.
# ไทมส์ไฮเออร์เอดยูเคชันซัปพลีเมนต์

**ไทมส์ไฮเออร์เอดยูเคชันซัปพลีเมนต์** หรือที่รู้จักกันในชื่อ **ไทมส์ไฮเออร์** (อังกฤษ: *Times Higher Education*) เป็นหนังสือพิมพ์จากลอนดอน ที่มีการรายงานอันดับสถาบันอุดมศึกษาทุกปี บรรณาธิการคือจอห์น โอ'เลรี

## หลักเกณฑ์

หลักเกณฑ์การจัดอันดับสถาบันอุดมศึกษาของ THES ได้แก่

* Academic Peer Review Score (40%)
* Employer Review (10%)
* Faculty Student ratio Score (20%)
* Citations per Faculty Score (20%)
* International Faculty Score (5%)
* International Students Score (5%)

## อันดับมหาวิทยาลัย (20 อันดับแรก)

|  |  |  |
| --- | --- | --- |
| **ปี 2014** | **มหาวิทยาลัย** | **ประเทศ** |
| 01 | มหาวิทยาลัยฮาร์วาร์ด | สหรัฐอเมริกา |
| 02 | สถาบันเทคโนโลยีแมสซาชูเซตส์ | สหรัฐอเมริกา |
| 03 | มหาวิทยาลัยแสตนฟอร์ด | สหรัฐอเมริกา |
| 04 | มหาวิทยาลัยเคมบริดจ์ | สหราชอาณาจักร |
| 05 | มหาวิทยาลัยออกซฟอร์ด | สหราชอาณาจักร |
| 06 | มหาวิทยาลัยแคลิฟอร์เนีย เบิร์กลีย์ | สหรัฐอเมริกา |
| 07 | มหาวิทยาลัยพรินซ์ตัน | สหรัฐอเมริกา |
| 08 | มหาวิทยาลัยเยล | สหรัฐอเมริกา |
| 09 | สถาบันเทคโนโลยีแคลิฟอร์เนีย | สหรัฐอเมริกา |
| 10 | มหาวิทยาลัยแคลิฟอร์เนีย ลอสแอนเจลิส | สหรัฐอเมริกา |
| 11 | มหาวิทยาลัยโตเกียว | ญี่ปุ่น |
| 12 | มหาวิทยาลัยโคลัมเบีย | สหรัฐอเมริกา |
| 13 | วิทยาลัยอิมพีเรียลลอนดอน | สหราชอาณาจักร |
| 14 | มหาวิทยาลัยชิคาโก | สหรัฐอเมริกา |
| 15 | มหาวิทยาลัยมิชิแกน | สหรัฐอเมริกา |
| 16 | สถาบันเทคโนโลยีแห่งสหพันธ์สวิส ซือริช | สวิตเซอร์แลนด์ |
| 17 | มหาวิทยาลัยคอร์เนลล์  | สหรัฐอเมริกา |
| 18 | มหาวิทยาลัยจอนส์ฮอปกินส์ | สหรัฐอเมริกา |
| 19 | มหาวิทยาลัยเกียวโต | ญี่ปุ่น |
| 20 | มหาวิทยาลัยโทรอนโต | แคนาดา

 |

## อ้างอิง

## ดูเพิ่ม

* อันดับมหาวิทยาลัยในประเทศไทยโดย THES
* การจัดอันดับสถาบันอุดมศึกษา
* ยูเอสนิวส์แอนด์เวิลด์รีพอร์ต นิตยสารที่มีการจัดอันดับมหาวิทยาลัยในสหรัฐอเมริกาในด้านอื่น
* ดีไซน์อินเทลลิเจนซ์ นิตยสารที่มีการจัดอันดับมหาวิทยาลัยในสหรัฐอเมริกาในด้านสถาปัตยกรรมศาสตร์

## แหล่งข้อมูลอื่น

* เว็บไซต์อย่างเป็นทางการ
# มหาวิทยาลัยบราซีเลีย

มหาวิทยาลัยบราซีเลีย
**มหาวิทยาลัยบราซีเลีย** (โปรตุเกส: *Universidade de Brasília*, UnB) เป็นมหาวิทยาลัยของรัฐในบราซีเลีย ก่อตั้งใน 1960 และได้รับการยอมรับว่าเป็นหนึ่งในมหาวิทยาลัยชั้นนำของประเทศและอเมริกาใต้จากรายงานของ Times Higher Education (THE)